cyanic-selkie/wikianc huggingface dataset:
รัฐสภาออสเตรเลีย
สภาผู้แทนราษฎรมีวาระคราวละ 3 ปี หรือน้อยกว่าได้ในกรณียุบสภา ในขณะที่วุฒิสภานั้นมีวาระประจำซึ่งมีสมาชิกจำนวน 36 คนครบวาระทุกๆ สามปี (วาระของสมาชิกวุฒิสภาสี่คนจากสองดินแดนนั้นตรงกับการเลือกตั้งสภาผู้แทนราษฎร) ดังนั้นสภาผู้แทนราษฎรและวุฒิสภานั้นมักจะชนกัน ในออสเตรเลียมีกลไกการยุบสภาเพื่อป้องการการติดล็อคของสภาโดยใช้การยุบสภาคู่ (double dissolution) ซึ่งสามารถยุบสภาทั้งหมดรวมถึงวุฒิสภาและสภาผู้แทนราษฎรในกรณีที่วุฒิสภาปฏิเสธการผ่านกฎหมายที่ผ่านการลงมติรับรองโดยสภาผู้แทนราษฎร
แขวงคาฮเว
แขวงคาฮเว (가회동, Gahoe dong) เป็นแขวง (ทง) ของเขตชงโนในโซล ประเทศเกาหลีใต้
พระราชพิธีถือน้ำพระพิพัฒน์สัตยา
พระราชพิธีถือน้ำพระพิพัฒน์สัตยา หรือที่โบราณเรียกว่า พระราชพิธีศรีสัจจปานกาล เป็นพิธีกรรมที่จัดขึ้นให้พระบรมวงศานุวงศ์และข้าราชการฝ่ายหน้าและฝ่ายใน ดื่มน้ำสาบานว่าจะจงรักภักดีและซื่อตรงต่อพระมหากษัตริย์ กำหนดให้ประกอบขึ้นปีละ 2 ครั้ง ได้แก่ วันขึ้น 3 ค่ำ เดือนห้า และแรม 13 ค่ำ เดือนสิบ เหตุเพราะวันขึ้น 3 ค่ำ เดือนห้า เป็นพิธีอันเนื่องมาแต่พระราชพิธีสัมพัจฉรฉินท์ (พระราชพิธีตรุษสิ้นปี) ส่วนในวันแรม 13 ค่ำ เดือนสิบ เนื่องมาแต่พระราชพิธีสารท
พิธีการ
พิธีการนั้น พราหมณ์จะนำคมศาสตราวุธต่าง ๆ มาทำพิธีสวดหรืออ่านโองการแช่งน้ำแล้วแทงศาสตราวุธลงในน้ำที่จะให้พระบรมวงศานุวงศ์และข้าราชการทั้งหลายดื่ม เมื่อถือน้ำเสร็จแล้วกำหนดให้นำข้าวตอก ดอกไม้ และเทียน ไปกราบถวาย บังคมพระบรมรูปของสมเด็จพระเชษฐบิดร สมเด็จพระรามาธิบดีที่ 1 แล้วจึงจะไปกราบบูชาพระรัตนตรัย
สมัยกรุงรัตนโกสินทร์ พระบาทสมเด็จพระพุทธยอดฟ้าจุฬาโลกมหาราช ต้องไปกราบนมัสการพระพุทธมหามณีรัตนปฏิมากร พระสารีริกธาตุเจดีย์ และพระรัตนตรัย ในพระอุโบสถวัดพระศรีรัตนศาสดารามก่อน จากนั้นจึงพากันไปเข้าเฝ้าทูลละอองธุลีพระบาท และรับพระราชทานน้ำพระพิพัฒน์สัตยาในพระบรมมหาราชวังต่อไป ในสมัยอยุธยาเป็นพิธีของพราหมณ์ล้วน ๆ ครั้นมาในรัชสมัยของพระบาทสมเด็จพระจอมเกล้าเจ้าอยู่หัว ให้เพิ่มพิธีพุทธเข้าไปควบคู่กับพิธีพราหมณ์ และเปลี่ยนแปลงรายละเอียดปลีกย่อยต่าง ๆ เช่น งดการถวายภัตตาหารเช้าแด่พระสงฆ์ที่มาเจริญพระพุทธมนต์
ในพระบาทสมเด็จพระจอมเกล้าเจ้าอยู่หัว เป็นครั้งแรกที่พระมหากษัตริย์ได้ร่วมเสวยน้ำพระพิพัฒน์สัตยาด้วย โดยทรงถือว่าน้ำชำระพระแสงศรนั้นเป็นสวัสดิมงคลและเพื่อแสดงพระราชหฤทัยเมตตากรุณาโดยเที่ยงธรรมให้พระบรมวงศานุวงศ์และข้าราชการได้ทราบ การประกอบพระราชพิธีจะกำหนดไว้ 2 วัน วันแรกเป็นการเสกน้ำที่พระอุโบสถวัดพระศรีรัตนศาสดาราม วันที่ 2 พระราชทานเครื่องราชอิสริยาภรณ์ และดื่มน้ำพระพิพัฒน์สัตยาที่ท้องพระโรงกลาง พระที่นั่งจักรีมหาปราสาท
ที่มา
จิตร ภูมิศักดิ์ สันนิษฐานว่าต้นกำเนิดพระราชพิธีมาจากมีต้นเค้ามาจากราชสำนักเขมร โดยอ้างถึงข้อความในจารึกบนกรอบประตูปราสาทพิมานอากาศว่าด้วยพิธีกรรม กัดไดถวายอายุ เป็นการเชือดแขนให้เลือดไหลลงผสมกับน้ำแล้วดื่มเพื่อเป็นการกระทำสัตย์สาบาน
ในประเทศไทยสันนิษฐานว่ากระทำกันมาตั้งแต่ก่อนสมัยกรุงศรีอยุธยา ปรากฏหลักฐานใน พงศาวดารเหนือ เรื่อง พญาโคตรตะบอง กล่าวถึงพระเจ้าสินธพอำมรินทร์มีรับสั่งให้ข้าราชการทั้งส่วนกลางและหัวเมืองต่าง ๆ มารับพระราชทาน น้ำพระพิพัฒนสัจจา หลังจากพระองค์เสด็จขึ้นครองราชย์ได้ 3 ปี
ในสมัยอยุธยาพิธีประกอบที่วัดพระศรีสรรเพชญ์จากนั้นย้ายมาเป็นวิหารพระมงคลบพิตร ในสมัยรัตนโกสินทร์ประกอบขึ้นที่วัดพระศรีรัตนศาสดาราม ในรัชสมัยพระบาทสมเด็จพระจุลจอมเกล้าเจ้าอยู่หัวจะมีการเปลี่ยนชื่อเรียก พระราชพิธีถือน้ำพระพิพัทธ์สัตยา เป็น พระราชพิธีถือน้ำพระพิพัฒน์สัตยา หรือ พระราชพิธีถือน้ำพระพิพัฒน์สัจจา
จนกระทั่งเปลี่ยนแปลงการปกครองของประเทศไทย จากระบอบสมบูรณาญาสิทธิราชย์ไปเป็นระบอบประชาธิปไตย เมื่อ พ.ศ. 2475 พิธีนี้จึงยกเลิกไป รื้อฟื้นขึ้นอีกครั้งเมื่อ พ.ศ. 2512 ในรัชกาลพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ประกอบพระราชพิธีนี้ในพระราชพิธีพระราชทานเครื่องราชอิสริยาภรณ์อันมีศักดิ์รามาธิบดี โดยมอบให้ทหารและตำรวจที่ได้ประกอบวีรกรรมด้วยความกล้าหาญ เสียสละ และมีความจงรักภักดีต่อประเทศชาติ เมื่อวันที่ 25 มีนาคม พ.ศ. 2512 ณ พระอุโบสถวัดพระศรีรัตนศาสดาราม
เหตุอื้อฉาวในโบฮีเมีย
"เหตุอื้อฉาวในโบฮีเมีย" หรือ "เรื่องอื้อฉาวในโบฮีเมีย" เป็นเรื่องสั้นเรื่องแรกและและเป็นผลงานลำดับที่ 3 ของอาร์เธอร์ โคนัน ดอยล์ที่มีเชอร์ล็อก โฮมส์เป็นตัวละครนักสืบหลัก  เป็นเรื่องสั้นเรื่องแรกจากเรื่องสั้นเกี่ยวกับโฮมส์ทั้งหมด 56 เรื่องที่เขียนโดยดอยล์และเป็นเรื่องแรกจากทั้งหมด 38 เรื่องที่วาดภาพประกอบโดยซิดนีย์ พาเก็ต เรื่องสั้นเรื่องนี้มีชื่อเสียงจากการเป็นเรื่องราวเปิดตัวของตัวละครไอรีน อัดเลอร์ ผู้เป็นหนึ่งในตัวละครหญิงที่มีชื่อเสียงที่สุดในซีรีส์เชอร์ล็อก โฮมส์  แม้จะปรากฏตัวในเรื่องสั้นเพียงเรื่องเดียว ดอยล์จัดให้ "เหตุอื้อฉาวในโบฮีเมีย" อยู่ในอันดับที่ 5 ของรายการเรื่องราวเกี่ยวกับโฮมส์ 12 เรื่องที่ชื่นชอบ
"เหตุอื้อฉาวในโบฮีเมีย" ตีพิมพ์ครั้งแรกในวันที่ 25 มิถุนายน ค.ศ. 1891 ใน นิตยสารสแตรนด์ฉบับเดือนกรกฎาคม และเป็นเรื่องสั้นเรื่องแรกในรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ในปี ค.ศ. 1892
เนื้อเรื่อง
เช้าวันต่อมา โฮมส์ปลอมตัวเป็นคนว่างงานสะกดรอยตามอัดเลอร์ อัดเลอร์นั้นเข้าพิธีสมรสกับนอร์ตันสามีในโบสถ์ใกล้เคียง โฮมส์ที่กำลังปลอมตัวได้รับการขอร้องให้ช่วยเป็นพยานในพิธีสมรส ไม่นานหลังจากนั้น โฮมส์และวัตสันดำเนินแผนทำให้โฮมส์ที่ปลอมตัวเป็นบาทหลวงได้รับอนุญาตจากอัดเลอร์ให้เข้ามาในบ้าน แล้วสร้างสถานการณ์ให้เกิดควันเหมือนเกิดไฟไหม้เพื่อล่อให้อัดเลอร์เผยที่ซ่อนของภาพถ่าย คืนนั้นหลังจากโฮมส์และวัตสันหนีมาจากบ้านของอัดเลอร์แล้ว ได้ทูลเสนอให้พระราชาเสด็จไปที่บ้านของอัดเลอร์ในเช้าวันรุ่งขึ้น
วัตสันสรุปเรื่องราวนี้ว่าโฮมส์มักจะกล่าวถึงอัดเลอร์ด้วยความให้เกียรติว่า "ยอดสตรี"
ความสัมพันธ์ระหว่างโฮล์มส์และอัดเลอร์
อัดเลอร์ได้รับการชื่นชมจากโฮล์มส์เป็นอย่างสูง เมื่อพระราชาแห่งโบฮีเมียตรัสว่า "อย่างนี้แล้วหล่อนจะไม่เป็นราชินีที่น่าบูชาหรือ มันน่าเสียดายไหมที่หล่อนไม่มาเกิดในระดับเดียวกันฉัน" โฮล์มส์ทูลตอบว่าอัดเลอร์อยู่ในระดับที่แตกต่างจากพระราชาจริง ๆ บ่งบอกว่าเธออยู่ในฐานะเหนือกว่าพระราชามาโดยตลอด
ช่วงต้นเรื่องของ "เหตุอื้อฉาวในโบฮีเมีย" บรรยายถึงความนับถืออย่างสูงที่โฮล์มส์มีต่ออัดเลอร์:
"สำหรับเชอร์ล็อก โฮล์มส์ แล้ว หล่อนเป็นยอดหญิงเสมอ ข้าพเจ้าไม่ค่อยจะได้ยินเขาเอ่ยถึงหล่อนในชื่ออื่นเลย ในสายตาของเขานั้น เพศของหล่อนไม่มีความสำคัญหรืออิทธิพลเหนือตัวหล่อนเลย ทั้งนี้ใช้ว่าเขาจะมีอารมณ์ความรู้สึกใด ๆ ที่เนื่องไปในทางพิศวาสต่อไอรีน อัดเลอร์ ก็หาไม่ อารมณ์ทั้งปวงโดยเฉพาะอารมณ์เช่นว่านั้น ย่อมเป็นสิ่งพึงชังแก่จิตใจอันสุขุมเยือกเย็นและสม่ำเสมออย่างน่าเลื่อมใสของเขา ข้าพเจ้าถือว่าเขาเป็นเครื่องจักรที่ใช้ความสังเกตและทบทวนเหตุผลได้รอบคอบสมบูรณ์ที่สุดที่โลกได้พบเห็นมา แต่สำหรับการเป็นเจ้าชู้สู่สาวแล้ว เขาคงกำหนดฐานะของเขาผิดเป็นแน่ เขาไม่เคยที่จะพูดถึงความรู้สึกรักใคร่ละมุนละไม เว้นแต่ในลักษณะล้อเลียนและเย้ยหยันเท่านั้น อารมณ์เหล่านั้นเป็นสิ่งที่น่าชื่นชมสำหรับผู้สังเกต--ประเสริฐสำหรับการเผยเหตุจูงใจและพฤติกรรมของคนก็จริง แต่สำหรับผู้ที่ใช้เหตุผลมาเสียจนช่ำชองแล้วนั้น การที่ยอมให้อารมณ์เหล่านั้นเข้ามาพ้องพานจิตใจอันมีระเบียบและสุขุมเยือกเย็น ย่อมเป็นปัจจัยอันยุ่งเหยิงที่อาจก่อความสงสัยให้เกิดแก่ผลงานทางจิตใจของเขาได้ ฝุ่นละอองในเครื่องมืออันบอบบาง หรือรอยร้าวในแว่นขยายที่มีกำลังกล้าอันใดอันหนึ่งของเขา จะไม่เป็นที่ระคายเคืองมากไปกว่าอารมณ์อันรุนแรงในลักษณะจิตใจเยี่ยงเขานี้เลย แต่ถึงกระนั้นก็ยังมีผู้หญิงคนหนึ่งสำหรับเขา และผู้หญิงคนนั้นคือไอรีน อัดเลอร์ซึ่งล่วงลับไปแล้ว ผู้ซึ่งทิ้งเรื่องราวอันชวนพิศวงสงสัยไว้ในความทรงจำ"
"ความทรงจำ" นี้คงอยู่ในรูปภาพถ่ายของไอรีน อัดเลอร์ ซึ่งอัดเลอร์จงใจทิ้งไว้เมื่อเธอและสามีใหม่ออกเดินทางไปพร้อมกับภาพถ่ายของเธอกับพระราชา โฮล์มส์ทูลของภาพถ่ายของอัดเลอร์จากพระราชาเพื่อเป็นค่าจ้างสำหรับการไขคดีนี้ ใน "เมล็ดส้มห้าเมล็ด" โฮล์มส์กล่าวกับลูกความของตนว่าเขาเคยพ่ายแพ้เพียงไม่กี่ครั้งและพ่ายแพ้เพียงครั้งเดียวให้กับผู้หญิง
ประวัติการตีพิมพ์
"เหตุอื้อฉาวในโบฮีเมีย" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนกรกฎาคม ค.ศ. 1891 และในสหรัฐอเมริกาในในนิตยสารสแตรนด์ฉบับสหรัฐเมื่อเดือนสิงหาคม ค.ศ. 1891 ภาพวาดประกอบเนื้อเรื่อง 10 ภาพวาดโดยซิดนีย์ พาเก็ต ตีพิมพ์ในนิตยสารสแตรนด์ เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด การผจญภัย ซีงตีพิมพ์ในเดือนตุลาคม ค.ศ. 1892
บาสเกตบอลชายรอบคัดเลือกโอลิมปิกรอบปรี-ควอลิฟาย 2024
การแข่งขันบาสเกตบอลชายรอบคัดเลือกโอลิมปิกรอบปรี-ควอลิฟาย 2024 (2024 FIBA Men's Pre-Qualifying Olympic Qualifying Tournaments) จะเป็นการแข่งขันบาสเกตบอล 5 คน ที่แข่งขันโดยทีมชาติ 40 ทีม โดยทีมที่ชนะจะได้รับโควต้าในการแข่งขันบาสเกตบอลชายรอบคัดเลือกโอลิมปิก 2024 การแข่งขันจะจัดขึ้นระหว่างวันที่ 12 ถึง 20 สิงหาคม ค.ศ. 2023
การคัดเลือกเจ้าภาพ
การแข่งขันจะจัดขึ้นที่ประเทศไนจีเรีย อาร์เจนตินา ตุรกี โปแลนด์ เอสโตเนีย และประเทศในเอเชีย
ทีม
ทีมที่ตกรอบบาสเกตบอลชิงแชมป์โลก 2023 และทีมที่มีอันดับดีที่สุดอันดับถัดไปจะเข้าร่วมในการแข่งขันเหล่านี้
เจ้าชายอับดุล อาซิมแห่งบรูไน
เจ้าชาย ฮัจญี อับดุล อาซิม (Pengiran Muda Haji 'Abdul 'Azim; 25 กรกฎาคม พ.ศ. 2525 – 24 ตุลาคม พ.ศ. 2563) หรือเป็นที่รู้จักว่า เจ้าชายอาซิม (Prince Azim) เป็นพระราชโอรสในสมเด็จพระราชาธิบดีฮัสซานัล บลกียะห์ เป็นพระราชวงศ์บรูไนที่นักข่าวสายบันเทิงแนวแอบถ่ายติดตาม
พระประวัติ
เจ้าชายอับดุล อาซิม เป็นพระราชโอรสลำดับที่หกจากทั้งหมดสิบสองพระองค์ของสมเด็จพระราชาธิบดีฮัสซานัล บลกียะห์ ที่ประสูติแต่มาเรียม อับดุล อาซิซ อดีตพระมเหสี พระองค์มีเชื้อสายญี่ปุ่นและอังกฤษมาแต่พระชนนี (บางแห่งว่าเป็นชาวสกอต)
พระองค์สำเร็จการศึกษาจากโรงเรียนนานาชาติบรูไน, โรงเรียนประถมโรซินท์ ประเทศสิงคโปร์, สถาบันแรฟเฟิลส์ ประเทศสิงคโปร์ และมหาวิทยาลัยออกซฟอร์ดบรุก เมืองออกฟอร์ด สหราชอาณาจักร หลังทรงสำเร็จการศึกษาเมื่อปี พ.ศ. 2551 พระองค์ตั้งพระทัยที่จะส่งเสริมการศึกษาอารยธรรมอิสลามเป็นหลักสูตรนานาชาติ และในปีเดียวกันนั้นพระองค์ได้เข้าศึกษาที่โรงเรียนนายร้อยทหารบกแซนด์เฮิสต์หลักสูตร 9 เดือน แต่หลังทรงศึกษาได้เพียงสัปดาห์เดียวก็ทรงลาออก
พระองค์อ้างว่าเคยคบหากับสตรีมาแล้วสองคนแต่ไม่สมหวังในรัก บ้างก็ว่าพระองค์มีรสนิยมในเพศที่สาม
สำนักพระราชวังประกาศว่าเจ้าชายอับดุล อาซิมสิ้นพระชนม์เมื่อวันที่ 24 ตุลาคม พ.ศ. 2563 ขณะมีพระชันษา 38 ปี ณ ศูนย์การแพทย์สวนเจอรูดง กรุงบันดาร์เซอรีเบอกาวัน หลังทรงพระประชวรด้วยโรคภูมิต้านตนเองมายาวนาน รัฐบาลบรูไนประกาศให้ประชาชนไว้ทุกข์และลดธงครึ่งเสาเป็นเวลาเจ็ดวัน พระศพถูกฝังข้างหลุมฝังพระศพสุลต่านโอมาร์ อาลี ไซฟุดดินที่ 3 ภายในสุสานหลวง กรุงบันดาร์เซอรีเบอกาวัน หลังการละหมาดอะซัร ในพิธีปลงพระศพ มีเจ้านายบรูไน คณะรัฐมนตรี และบุคคลสำคัญเข้าร่วม มีตนกู อิสมาอิล อิดริส มกุฎราชกุมารแห่งยะโฮร์ เป็นผู้แทนพระองค์สุลต่านยะโฮร์ และหลังสิ้นพระชนม์ได้หนึ่งวัน สุลต่านยะโฮร์โปรดเกล้าฯ ให้มีการลดธงครึ่งเสาทั้งรัฐเพื่อแสดงความไว้อาลัย
ภาพยนตร์
เจ้าชายอาซิมเป็นผู้อำนวยการสร้างภาพยนตร์เรื่อง แรงใจ...ก่อนวันหัวใจสลาย (You're Not You) แก่บริษัทดารีลพรินซ์โพรดักชันส์ (Daryl Prince Productions) ตั้งอยู่ในลอนดอน แต่พระราโชบายชะรีอะฮ์ที่เข้มงวดของสุลต่านฮัสซานัลพระชนก ส่งผลกระทบด้านลบต่อเจ้าชายอาซิมเกี่ยวกับการข้องแวะกับบุคคลในฮอลลีวูด พระองค์มีชื่อเสียงระดับนานาชาติในการเดินทางด้วยเครื่องบินไอพ่น มีรายงานว่าพระองค์วางเงินพนันจำนวน 5 พันล้านดอลลาร์สหรัฐ ในช่วงเวลาที่พระองค์สิ้นพระชนม์
งานการกุศล
เจ้าชายอาซิม ทรงรับเชิญไปในโครงการ Seeing is Believing ซึ่งเป็นกองทุนเกี่ยวกับผู้พิการทางสายตาซึ่งจัดขึ้นในประเทศบรูไน เมื่อปี พ.ศ. 2552
ในปีเดียวกันนั้นทรงออกแบบกระเป๋าให้กับ MCM โดยรายได้จะสมทบทุนมูลนิธิเมกอะวิช (Make A Wish Foundation) ของสหราชอาณาจักร ที่ทรงรับไว้ในพระอุปถัมภ์
ในวันที่ 8 มีนาคม พ.ศ. 2555 เจ้าชายอาซิมได้ทรงร่วมสัมมนาเพื่อทำเครื่องหมายในวันสตรีสากลของประเทศบรูไน อันมีวัตถุประสงค์ในการตระหนักถึงความรุนแรงในครอบครัว การล่วงละเมิดเด็ก ตลอดจนปัญหาอื่นที่มีผลกระทบต่อสตรีในประเทศ และทรงเข้าร่วมงานเฉลิมฉลองวันสตรีสากลอีกครั้งในปีถัดมา ที่การสัมมนามุ่งเน้นเกี่ยวกับการเสริมสร้างศักยภาพสตรี
ความนิยม
เจ้าชายอาซิมทรงเป็นที่รู้จักอย่างขวางในฐานะเจ้านายผู้ฟุ่มเฟือยจากการนำดาราดังมาเป็นแขกรับเชิญในงานเลี้ยงส่วนพระองค์ เช่น ไมเคิล แจ็กสัน, ไดอานา รอสส์ และสการ์เลตต์ โจแฮนส์สัน และในงานฉลองวันประสูติเมื่อปี พ.ศ. 2552 ได้รับการขนานนามว่าเป็น "งานเลี้ยงแห่งปี" (Party of the Year) โดยมีคนดังมาเป็นแขกรับเชิญได้แก่ เจเน็ต แจ็กสัน, มารายห์ แครี, โซเฟีย ลอเรน, โจแอน คอลลินส์ และเฟย์ ดิวนาเวย์ ส่วนงานฉลองวันประสูติพระชันษา 25 ปี เมื่อ พ.ศ. 2550 นั้น ได้จัดขึ้นในปราสาทนอกกรุงลอนดอน ในงานฉลองนี้แอรอน พอล นักแสดงนำจากละครชุดเรื่อง ดับเครื่องชน คนดีแตก เป็นแขกรับเชิญ โดยแอรอนได้ร่วมต้อนแกะฝูงใหญ่กับเจ้าชายอาซิมและพระขนิษฐาอีกสองพระองค์คือเจ้าหญิงอาเซมะห์ และเจ้าหญิงฟัดซิลละห์ ด้วยการขี่โฮเวอร์คราฟต์บริเวณโดยรอบปราสาท ก่อนที่จะทำลายโฮเวอร์คราฟต์นั้นทิ้ง ต่อมาได้ทรงมีพระดำรัสตรัสถามกับไมเคิล แจ็กสัน และตบท้ายด้วยทรงฉายพระรูปกับแจ็กสันสองภาพ
ในปี พ.ศ. 2551 นิตยสารฟอบส์ได้จัดให้พระองค์อยู่ในลำดับที่หกของเยาวราชนิกุลที่ทรงได้รับความนิยมมากสุดในโลกยี่สิบอันดับ
พรรคประชาธิปไตย (พ.ศ. 2534)
พรรคประชาธิปไตย พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2524 เมื่อวันที่ 30 ตุลาคม พ.ศ. 2534 เป็นลำดับที่ 29/2534 มีนาย ธนา ไชยประสิทธิ์ หรือ บิ๊กต้อม หัวหน้าคณะนักกีฬาไทยเป็นหัวหน้าพรรคและนาย สุพล เนยปฏิมานนท์ เป็นเลขาธิการพรรคโดยมีแกนนำพรรคที่สำคัญคือนาย ธาดา เศวตศิลา บุตรชายของ พลอากาศเอกสิทธิ เศวตศิลา อดีตหัวหน้า พรรคกิจสังคม และอดีต องคมนตรี และสามีของตั๊ก มยุรา เศวตศิลา ดารานักแสดงชื่อดัง
ยุบพรรค
พรรคประชาธิปไตยถูกยุบเมื่อวันที่ 8 มกราคม พ.ศ. 2536 ตามคำสั่ง ศาลฎีกา ที่ 3671/2535 ลงวันที่ 17 พฤศจิกายน พ.ศ. 2535 พร้อมกับพรรคการเมืองอีก 5 พรรคคือ พรรคเสรีนิยม พรรคชาวไทย พรรคเสรีประชาธิปไตย พรรคประชาชาติ และ พรรคชาติประชาชน เนื่องจากไม่ได้ส่งผู้สมัครลงรับเลือกตั้งเมื่อวันที่ 22 มีนาคม พ.ศ. 2535
เฌโวด็อง
เฌโวด็อง (Gévaudan, ; Gavaudan, Gevaudan) คือดินแดนในประวัติศาสตร์ซึ่งปัจจุบันตั้งอยู่ในจังหวัดลอแซร์ของประเทศฝรั่งเศส โดยมีที่มาของชื่อจากชาวกาบาลี (Gabali) ซึ่งเป็นหนึ่งในชนเผ่าชาวกอล
ประวัติศาสตร์
ภายหลังจากการยึดครองดินแดนมาจากชาวกอล ชาวโรมันได้เก็บรักษาเมืองหลวงของชาวกาบาลี ซึ่งชื่อว่า อันเดริตูง (Anderitum) และต่อมาเปลี่ยนชื่อเป็น กาบาลูง (Gabalum) และได้กลายเป็นฌาวอลเป็นต้นมา
สมัยกลาง
ในช่วงต้นสมัยกลาง เฌโวด็องได้อยู่ภายใต้การปกครองของเคาน์ตีตูลูซ ในช่วงต้นคริสต์ศตวรรษที่ 10 ม็องด์ได้กลายเป็นเมืองหลวงทางศาสนาและการปกครองของเฌโวด็องแทนที่ฌาวอล โดยทางทิศตะวันตกของเฌโวด็องนั้นคือไวเคาน์ตีแกรซ ต่อมาใน ค.ศ.​ 1096 เคานต์แห่งตูลูซซึ่งได้เข้าร่วมในสงครามครูเสดได้โอนสิทธิ์บริเวณดินแดนฝั่งตะวันออกของเฌโวด็องให้แก่มุขนายกแห่งม็องด์ ต่อมาใน ค.ศ. 1166 ได้ตกเป็นของพระเจ้าอัลฟอนโซที่ 2 แห่งอารากอน
จังหวัดนาทวี
จังหวัดนาทวี เป็นโครงการจัดตั้งจังหวัดใหม่ในประเทศไทย โดยจะแยกอำเภอจำนวนหนึ่งออกมาจากจังหวัดสงขลา ประกอบด้วย อำเภอนาทวี จะนะ เทพา สะบ้าย้อย และอำเภอสะเดา ซึ่งพื้นที่ดังกล่าวเป็นพื้นที่เคลื่อนไหวของ องค์การปลดปล่อยสหปัตตานี
พื้นที่
เมื่อมีการจัดตั้งสำเร็จแล้ว จังหวัดนาทวีจะมีพื้นที่ประมาณ 4109.563 ตารางกิโลเมตร ในขณะที่จังหวัดสงขลาจะเหลือพื้นที่ประมาณ 3284.326 ตร.กม.
ภูมิประเทศ
จังหวัดนาทวี มีพื้นที่ราบลุ่มทางทิศตะวันออกที่ติดกับอ่าวไทย ซึ่งได้แก่ อำเภอจะนะ และอำเภอเทพา และพื้นที่จะค่อย ๆ ลาดเอียงและสูงขึ้นไปเรื่อย ๆ ในทางทิศตะวันตก ซึ่งได้แก่ อำเภอสะเดา อำเภอนาทวี และอำเภอสะบ้าย้อย บริเวณดังกล่าวเป็นที่ตั้งของทิวเขาสันกาลาคีรีซึ่งเป็นพรมแดนธรรมชาติที่กั้นระหว่างประเทศไทยกับประเทศมาเลเซีย
ประชากร
จังหวัดนาทวี จะมีประชากรประมาณ 461,474 คน (ข้อมูล พ.ศ. 2562 กรมการปกครอง กระทรวงมหาดไทย) ความหนาแน่นของประชากรประมาณ 112 คน ต่อตร.กม. และจะทำให้จังหวัดสงขลาเหลือประชากรประมาณ 974,494 คน และมีความหนาแน่นของประชากรประมาณ 297 คน ต่อตร.กม. ตามรายละเอียดดังนี้
ฉาวปฑี
ฉาวปฑี (छाउपडी; Chhaupadi, ) เป็นรูปแบบของเรื่องต้องห้ามเกี่ยวกับสตรีมีประจำเดือน ซึ่งห้ามไม่ให้สตรีที่กำลังมีประจำเดือนเข้าร่วมในกิจกรรมธรรมดาทั่วไปของครอบครัว เนื่องจากถือว่ามีความ "ไม่บริสุทธิ์" ความเชื่อนี้มีปฏิบัติทั่วไปในประเทศเนปาลโดยอาจมีชื่อเรียกที่แตกต่างกันไปตามท้องถิ่น ขณะฉาวปฑี สตรีจะไม่สามารถเข้าบ้านได้และต้องไปอาศัยในเพิงวัวควาย หรือในที่อยู่อาศัยพิเศษที่สร้างขึ้น เรียกว่า กระท่อมประจำเดือน จนกว่าจะหมดประจำเดือน การคลอดบุตรในเนปาลก็จบลงที่ต้องขังตนเองในกระท่อมเช่นนี้เหมือนกัน นอกจากนี้ขณะมีประจำเดือน สตรียังห้ามมีปฏิสัมพันธ์กับคนในชุมชน รวมถึงยังห้ามเข้าร่วมกิจกรรมใด ๆ ของครอบครัว ชื่ออื่น ๆ ของฉาวปฑี เช่น ‘chhue’ หรือ ‘bahirhunu’ ในฑเฑลธูระ, ไพตาฑี และ ฑรจุละ, ‘chhaupadi’ ในอฉาม และ ‘chaukulla’ หรือ ‘chaukudi’ ในพัชฌัง
คำว่า "ฉาวปฑี" มีที่มาจากเนปาลตะวันตก ซึ่งมาจากความเชื่อว่าประจำเดือนทำให้บุคคลนั้นไม่บริสุทธิ์เป็นเวลาชั่วคราว ซึ่งมีที่มาจากตำนานว่าพระอินทร์สร้างประจำเดือนขึ้นมาเพื่อเป็นวิธีในการสาปแช่ง ในระบบความเชื่อนี้ สตรีมีประจำเดือนหากไปสัมผัสต้นพืชก็จะไม่มีพืชผลอีก, หากเธอดื่มนม วัวตัวนั้นก็จะไม่ให้นมอีก, หากเธออ่านหนังสือ เทวีแห่งการเรียนรู้ พระสรัสวตี จะพิโรธ และหากเธอแตะต้องตัวผู้ชาย ชายคนนั้นจะเจ็บป่วย
พระราชบัญญัตินิวฟันด์แลนด์
พระราชบัญญัตินิวฟันด์แลนด์ (Newfoundland Act) คือพระราชบัญญัติซึ่งผ่านโดยรัฐสภาสหราชอาณาจักรเพื่อรับรองและเริ่มบังคับใช้เงื่อนไขตามข้อตกลงสหภาพระหว่างแคนาดาและนิวฟันด์แลนด์ซึ่งทั้งสองเคยเป็นประเทศในเครือจักรภพที่แยกกัน โดยมีผลเมื่อวันที่ 23 มีนาคม ค.ศ. 1949 โดยในฉบับแรกนั้นใช้ชื่อว่า '''พระราชบัญญัติอเมริกาเหนือของบริเตนใหญ่ ค.ศ. 1949''' (British North America Act 1949) แต่ต่อมาในภายหลังได้เปลี่ยนชื่อพระราชบัญญัติในแคนาดาเมื่อคราวที่แคนาดาได้รับสิทธิในรัฐธรรมนูญของตนโดยสมบูรณ์จากรัฐสภาสหราชอาณาจักรเมื่อปีค.ศ. 1982
เพื่อเป็นการแลกเปลี่ยนกับการเข้าร่วมเป็นรัฐหนึ่งของแคนาดา รัฐบาลกลางแคนาดาได้รับสิทธิในการรถไฟนิวฟันด์แลนด์ สนามบินนิวฟันด์แลนด์ (สนามบินนานาชาติแกนเดอร์ในปัจจุบัน) บริการโทรคมนาคม บริการโทรเลข และบริการสาธารณะอื่นๆ ที่อยู่ภายใต้กำกับของรัฐบาล รัฐบาลกลางยังรับผิดชอบด้านการชำระหนี้ของนิวฟันด์แลนด์ทั้งหมด
ประเทศปารากวัย
ปารากวัย (Paraguay, ; Paraguái) หรือชื่ออย่างเป็นทางการว่า สาธารณรัฐปารากวัย (República del Paraguay; Tetã Paraguái) เป็นประเทศหนึ่งในทวีปอเมริกาใต้ มีอาณาเขตจรดประเทศบราซิลทางทิศตะวันออกและทิศตะวันออกเฉียงเหนือ จรดประเทศอาร์เจนตินาทางทิศใต้และทิศตะวันตกเฉียงใต้ และจรดประเทศโบลิเวียทางทิศตะวันตกเฉียงเหนือ มีประชากร 7 ล้านคน โดยเกือบ 3 ล้านคนในจำนวนนี้อาศัยอยู่ในกรุงอาซุนซิออน (เมืองหลวงและเมืองที่ใหญ่ที่สุด) และเขตเมืองโดยรอบ แม้ว่าจะเป็นหนึ่งในสองประเทศในอเมริกาใต้ที่ไม่มีทางออกสู่ทะเล (อีกประเทศหนึ่งคือโบลิเวีย) แต่ปารากวัยก็มีชายฝั่ง ชายหาด และท่าเรือริมแม่น้ำปารากวัยและแม่น้ำปารานาซึ่งเป็นทางออกสู่มหาสมุทรแอตแลนติกผ่านทางน้ำปารานา–ปารากวัย
ผู้พิชิตชาวสเปนมาถึงบริเวณที่เป็นประเทศปารากวัยใน ค.ศ. 1524 และใน ค.ศ. 1537 ได้ตั้งเมืองอาซุนซิออนเป็นเมืองหลวงแห่งแรกของเขตผู้ว่าราชการริโอเดลาปลาตา ในคริสต์ศตวรรษที่ 17 ปารากวัยเป็นศูนย์กลางของนิคมมิชชันนารีเยสุอิตที่ซึ่งชาวกวารานีพื้นเมืองได้เข้ารีตนับถือศาสนาคริสต์และได้รับการแนะนำให้รู้จักวัฒนธรรมยุโรป หลังจากการขับไล่คณะเยสุอิตออกจากดินแดนของสเปนใน ค.ศ. 1767 ปารากวัยก็กลายเป็นอาณานิคมชายขอบมากขึ้นเรื่อย ๆ โดยมีศูนย์กลางเมืองและผู้ตั้งถิ่นฐานไม่มากนัก หลังจากได้รับเอกราชจากสเปนในต้นคริสต์ศตวรรษที่ 19 ปารากวัยถูกปกครองโดยรัฐบาลอำนาจนิยมชุดต่าง ๆ ซึ่งมีนโยบายชาตินิยม ลัทธิแยกอยู่โดดเดี่ยว และลัทธิคุ้มครอง ช่วงเวลานี้สิ้นสุดลงด้วยสงครามปารากวัย (ค.ศ. 1864–1870) ซึ่งสร้างความเสียหายอย่างหนัก ระหว่างสงครามนี้ปารากวัยสูญเสียประชากรจำนวนครึ่งหนึ่งและเสียดินแดนประมาณร้อยละ 25–33 ให้แก่ไตรพันธมิตรอาร์เจนตินา บราซิล และอุรุกวัย ในคริสต์ศตวรรษที่ 20 ปารากวัยต้องเผชิญกับความขัดแย้งระหว่างประเทศที่สำคัญอีกครั้งหนึ่ง นั่นคือสงครามชาโก (ค.ศ. 1932–1935) กับโบลิเวีย ซึ่งปารากวัยเป็นฝ่ายชนะ หลังจากนั้นประเทศนี้ก็ตกอยู่ภายใต้การปกครองของเผด็จการทหารชุดต่าง ๆ และลงเอยด้วยระบอบของอัลเฟรโด เอสโตรสเนร์ ซึ่งกินเวลานาน 35 ปีจนกระทั่งถูกโค่นล้มโดยรัฐประหารภายในของทหารเมื่อ ค.ศ. 1989 นี่เป็นจุดเริ่มต้นของยุคประชาธิปไตยของปารากวัยซึ่งดำเนินต่อมาจนถึงทุกวันนี้
ปารากวัยเป็นประเทศกำลังพัฒนา และเป็นสมาชิกก่อตั้งของตลาดร่วมอเมริกาใต้ตอนล่าง สหประชาชาติ องค์การนานารัฐอเมริกา ขบวนการไม่ฝักใฝ่ฝ่ายใด และกลุ่มลิมา นอกจากนี้ เมืองลูเกในเขตมหานครอาซุนซิออนยังเป็นที่ตั้งของสมาพันธ์ฟุตบอลอเมริกาใต้อีกด้วย
ชาวปารากวัยเจ็ดล้านคนส่วนใหญ่เป็นประชากรสายเลือดผสมหรือเมสติโซ และวัฒนธรรมกวารานียังคงมีอิทธิพลอย่างกว้างขวาง ประชากรมากกว่าร้อยละ 90 พูดภาษาย่อยต่าง ๆ ของภาษากวารานีควบคู่ไปกับภาษาสเปน แม้จะมีประวัติศาสตร์เกี่ยวกับความยากจนและการปราบปรามทางการเมือง แต่จากดัชนีประสบการณ์เชิงบวกใน ค.ศ. 2017 ซึ่งอ้างอิงข้อมูลจากการสำรวจความคิดเห็นทั่วโลกนั้น ปารากวัยได้รับการจัดอันดับให้เป็น "สถานที่ที่มีความสุขที่สุดในโลก"
การเมืองการปกครอง
รูปแบบการปกครองเป็นประชาธิปไตยแบบสาธารณรัฐ มีประธานาธิบดีเป็นประมุข
ฝ่ายบริหาร
ผู้นำฝ่ายบริหารคือประธานาธิบดี มาจากการเลือกตั้งมีวาระ 5 ปี
ฝ่ายนิติบัญญัติ
เป็นระบบสองสภา (bicameral)
การแบ่งเขตการปกครอง
ปารากวัยแบ่งเขตการปกครองออกเป็น 17 จังหวัด (departamento) กับ 1 เขตเมืองหลวง* (distrito capital) ได้แก่
จันทน์
จันทน์ เป็นชื่อของไม้หอมหลายชนิด ชื่อมาจากภาษาสันสกฤต “candanam” ที่มาจากภาษากรีก “sandanon” ชื่อในภาษาต่าง ๆ ก็ได้แก่:
ถ้ากล่าวถึงตามความหมายที่แท้จริงแล้วก็จะเป็นไม้ต้นที่มาจากสกุล Santalum ของวงศ์ย่านตีเมียที่ใช้เพราะเป็นไม้ที่มีน้ำมันหอม (essential oil) ไม้ชนิดนี้มีสีเหลือง หนัก และมีลายละเอียด (fine-grained) จันทน์เป็นไม้เห็นคุณค่าของกลิ่นหอมและคุณสมบัติว่าเป็นยามาเป็นเวลาหลายพันปี
บางครั้งไม้ชนิดอื่นที่มีน้ำมันหอมแต่คนละตระกูลก็เรียกว่า “จันทน์” ด้วย จันทน์เป็นไม้ที่มีต้นกำเนิดจากอเมริกากลางและอเมริกาใต้และแคริบเบียน น้ำมันที่ได้จากจันทน์กลั่นที่ประเทศเฮติ
เทศบาลตำบลสระแก้ว
ประวัติ
บ้านสระแก้ว แต่เดิมเป็นหมู่บ้านเล็ก ๆ ในเขตท้องที่ตำบลเปือยน้อย อำเภอบ้านไผ่ ต่อมาได้มาประกาศจัดตั้งกิ่งอำเภอเปือยน้อยขึ้นโดยแบ่งท้องที่บางส่วนของอำเภอบ้านไผ่จำนวน 2 ตำบล คือท้องที่ตำบลเปือยน้อยและตำบลวังม่วง
ต่อมาเมื่อวันที่ 28 พฤษภาคม พ.ศ. 2523 ได้มีประกาศจัดตั้งตำบลขึ้นในท้องที่กิ่งอำเภอเปือยน้อย โดยแบ่งแยกท้องที่ตำบลเปือยน้อยออกมาจัดตั้งเป็น ตำบลสระแก้ว โดยมีฐานะเป็น สภาตำบลสระแก้ว
จนกระทั่งต่อมาเมื่อวันที่ 16 ธันวาม พ.ศ. 2539 กระทรวงมหาดไทยได้เปลี่ยนแปลงฐานะจาก สภาตำบลสระแก้ว เป็น องค์การบริหารส่วนตำบลสระแก้ว และเมื่อวันที่ 2 พฤษภาคม พ.ศ. 2544 องค์การบริหารส่วนตำบลสระแก้ว ได้รับการจัดตั้งและเปลี่ยนแปลงฐานะจากองค์การบริหารส่วนตำบลสระแก้วเป็น เทศบาลตำบลสระแก้ว ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 มาจนปัจจุบัน
การปกครอง
เทศบาลตำบลสระแก้ว ครอบคลุมพื้นที่บางส่วน 2 ตำบล (นอกเขตเทศบาลตำบลเปือยน้อย) คือ ตำบลสระแก้วและตำบลเปือยน้อย แบ่งออกเป็นจำนวน 7 หมู่บ้าน ได้แก่
สมาชิกสภาผู้แทนราษฎรจังหวัดร้อยเอ็ด
จังหวัดร้อยเอ็ด มีเขตเลือกตั้งสมาชิกสภาผู้แทนราษฎร 8 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 8 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดร้อยเอ็ดมีสมาชิกสภาผู้แทนราษฎรชุดแรก คือ พันโท พระไพศาลเวชกรรม (สวาสดิ์ โสมเกษตร) และ จ่านายสิบ ขุนเสนาสัสดี (ถั่ง ทองทวี)
ละเมียน บุณยะมาน
ร้อยเอก ละเมียน บุณยะมาน (19 ธันวาคม พ.ศ. 2462 - 26 มกราคม พ.ศ. 2551) อดีตสมาชิกสภาผู้แทนราษฎรจังหวัดสงขลา และ อดีตสมาชิกวุฒิสภา
งานการเมือง
ร้อยเอก ละเมียน บุณยะมาน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2519 สังกัดพรรคชาติไทย และได้รับเลือกตั้งเพียงครั้งเดียว
ต่อมาได้รับการแต่งตั้งให้เป็น สมาชิกวุฒิสภา ตั้งแต่ พ.ศ. 2522 ถึง พ.ศ. 2534
สมาชิกสภาผู้แทนราษฎร
ร้อยเอก ละเมียน บุณยะมาน ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เทศบาลตำบลบางตะบูน
เทศบาลตำบลบางตะบูน เป็นองค์การปกครองส่วนท้องถิ่นประเภทเทศบาลตำบลในเขตอำเภอบ้านแหลม จังหวัดเพชรบุรี ได้รับการยกฐานะของสุขาภิบาลเป็นเทศบาลตำบลบางตะบูน เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ประกาศในราชกิจจานุเบกษา ฉบับกฤษฎีกา เล่ม 116 ตอนที่ 9 ก. ลงวันที่ 24 กุมภาพันธ์ 2542
ละเมียน บุณยะมาน
ถึงแก่อนิจกรรม
ร้อยเอก ละเมียน บุณยะมาน เสียชีวิต เมื่อวันที่ 26 มกราคม พ.ศ. 2551 สิริอายุ 88 ปี
เทศบาลตำบลบางตะบูน
ประวัติ
เทศบาลตำบลบางตะบูนตั้งอยู่ในเขตพื้นที่ของอำเภอบ้านแหลม จังหวัดเพชรบุรี สำหรับชื่อของตำบลบางตะบูนไม่ปรากฏแน่ชัดว่าตำบลบางตะบูนเป็นมาอย่างไร แต่สันนิษฐานว่าน่าจะตั้งชื่อตามไม้ชายเลนชนิดหนึ่ง ชื่อ "ต้นตะบูน" ซึ่งมีอยู่ในบริเวณที่ตั้งตำบล ชาวบ้านจึงใช้ชื่อต้นไม้เป็นชื่อของตำบลเรื่อยมา ว่า "ตำบลบางตะบูน" ตำบลบางตะบูนในอดีตขึ้นอยู่กับอำเภอเขาย้อย ต่อมา พ.ศ. 2481 จึงได้มาขึ้นตรงกับอำเภอบ้านแหลม และมีคนปกครองคือ ท่านขุนตะบูน
ที่ตั้งและอาณาเขต
เทศบาลตำบลบางตะบูนอยู่ห่างจากอำเภอเมืองเพชรบุรีไปทางทิศเหนือประมาณ 14 กิโลเมตร ตามเส้นทางหลวงแผ่นดินหมายเลข 3176 หรือสายเพชรบุรี-บางตะบูนฝั่งตะวันตก โดยมีอาณาเขตติดต่อกับพื้นที่ใกล้เคียง ดังนี้
แขวงชงโน (โซล)
แขวงชงโน (종로1.2.3.4가동, Jongno 1.2.3.4-ga-dong; 종로5.6가동, Jongno 5.6-ga-dong) เป็นแขวง (ทง) ของเขตชงโนในโซล ประเทศเกาหลีใต้
ซูเปอร์เซ็นไต วีซินีม่า
ภาพรวม
ซูเปอร์เซ็นไต วีซินีม่า เปิดตัวครั้งแรกเมื่อ ปี ค.ศ. 1996 หลังจากที่ ขบวนการพลังมหัศจรรย์ โอเรนเจอร์ ออกอากาศจบลง ได้ประกาศตอนออริจินอลวิดีโอชื่อว่า โจริคิเซ็นไต โอเรนเจอร์ โอเร VS คาคุเรนเจอร์ ซึ่งเป็นจุดเริ่มต้นของผลงานชุดนี้ ในช่วงเวลานั้น โตเอะมังงะมัตสึริ ซึ่งเป็นโปรแกรมส่วนหนึ่งในการฉายภาพยนตร์ของซูเปอร์เซ็นไตซีรีส์ ได้ปรับเปลี่ยนไปที่ โตเอะอนิเมะแฟร์ และแม้ว่าจะมีโปรแกรมภาพยนตร์ โตเอะซูเปอร์ฮีโร่แฟร์ ถูกแยกออกแต่ก็ทำให้มีโอกาสน้อยลงในการฉายภาพยนตร์ จึงทำตอนนี้ออกมา ทำให้ยอดการขายและเช่าวิดีโอ อยู่ในระดับที่พอใจ ในสถานการณ์ดังกล่าว โตเอะ และ โชงาคุกัง เคยทำออริจินอลวิดีโอของ ขบวนการไดโนเสาร์ จูเรนเจอร์ แล้วได้รับของขวัญที่ส่งมาเป็นจำนวนทั้งหมดเกือบ 100,000 ชิ้น ซึ่งเกินความคาดหมายของโตเอะจึงและกลายเป็นจุดให้เกิดการวางแผนการผลิตตอนพิเศษเฉพาะวิดีโอที่ไม่ใช่ภาพยนตร์
ในช่วงแรกใช้ชื่อว่า ซูเปอร์เซ็นไต OV ซีรีส์ (スーパー戦隊OVシリーズ) จนกระทั่ง เซย์จูเซ็นไต กิงกะแมน VS เมกะเรนเจอร์ ได้เปลี่ยนชื่อเป็น ซูเปอร์เซ็นไต วีซินีม่า นอกจากนี้ การการวางจำหน่ายตอนพิเศษส่วนใหญ่จะเปิดตัวในเดือนมีนาคมหลังจากจบทีวีซีรีส์ แต่เพราะเป็นวิดีโอต้นฉบับของผลงานที่ออกอากาศ ไม่สามารถเผยแพร่ได้เนื่องจากสัญญาระหว่างโตเอะและทีวีอาซาฮิซึ่งเป็นสถานีที่ออกอากาศของละครทีวีชุดนี้ อย่างไรก็ตามตั้งแต่ปี ค.ศ. 2003 ดีวีดี ละครทีวีชุดและภาพยนตร์ จะวางจำหน่ายในช่วงที่ละครโทรทัศน์ชุดกำลังออกอากาศ และวีซินีม่า วางจำหน่ายหลังจากซีรีส์ทีวีจบ มีเพียง 2 เรื่องที่วางจำหน่ายในช่วงกำลังออกอากาศ เช่น คิวคิวเซ็นไต โกโกไฟว์ ปะทะ! สุดยอดนักรบสายพันธุ์ใหม่ (ที่กำลังออกอากาศในเดือนกรกฎาคม) และ เฮียคุจูเซ็นไต กาโอเรนเจอร์ VS ซูเปอร์เซ็นไต (ที่กำลังออกอากาศในเดือนสิงหาคม)
สื่อถูกที่วางจำหน่าย
ในช่วงแรกวางจำหน่ายในรูปแบบวิดีโอ VHS และ รูปแบบแผ่นเลเซอร์ดิสก์ ทั้งนี้รูปแบบเลเซอร์ดิสก์ได้ยุติการผลิตตั้งแต่เรื่อง โกโกไฟว์ VS กิงกะแมน เมื่อปี ค.ศ. 2000 ส่วนรูปแบบ VHS ได้ยุติการผลิตตั้งแต่เรื่อง เดกะเรนเจอร์ VS อาบะเรนเจอร์ เมื่อปี ค.ศ. 2005 ต่อมาเมื่อปี ค.ศ. 2001 ได้ผลิตในรูปแบบแผ่นดีวีดี โดยนำเรื่องก่อนหน้านี้กลับมาวางจำหน่ายอีกครั้ง ซึ่งในบรรดาซีรีส์ VS ที่ออกขายใหม่ในรูปแบบดีวีดี แพ็คเกจของเรื่องที่ผลิตเป็นวีซินีม่า จะมีโลโก้กำกับว่า "โตเอะ V CINEMA" ตรงปกหลัง โดยนับเป็นผลงานซีรีส์ โตเอะวีซินีม่า และผลงานบางเรื่องยังใช้ชื่อ ซูเปอร์เซ็นไต OV ซีรีส์ นอกจากนี้ยังทำในรูปแบบแผ่น UMD เฉพาะ มาจิเรนเจอร์ VS เดกะเรนเจอร์ เมื่อปี ค.ศ. 2006
อย่างไรก็ตามเมื่อปี ค.ศ. 2013 ได้ทำรูปแบบแผ่นบลูเรย์ ตั้งแต่เรื่อง นินปูเซ็นไต เฮอริเคนเจอร์ 10 YEARS AFTER ส่วนผลงานก่อนหน้าวางจำหน่ายในรูปแบบบ็อกซ์เซ็ตในชื่อ ซูเปอร์เซ็นไต V CINEMA&THE MOVIE Blu-ray BOX วางจำหน่ายเมื่อปี ค.ศ. 2016
เคาน์ตีบาร์เซโลนา
เคาน์ตีบาร์เซโลนา (Comitatus Barcinonensis; Comtat de Barcelona) ในอดีตเคยเป็นดินแดนช่วงพรมแดนภายใต้การปกครองของราชวงศ์การอแล็งเฌียง ในคริสต์ศตวรรษที่ 10 เคานต์แห่งบาร์เซโลนาล้วนมีเอกสิทธิ์เป็นของตนเองในการปกครอง โดยมีผู้ปกครองสืบทอดหลายชั่วคนซึ่งมักจะรบกับรัฐเคาะลีฟะฮ์กุรฏุบะและไตฟาอื่น ๆ ต่อมา โดยเหล่าเคานต์ที่เคยปกครองนั้นมักใช้การเสกสมรสเพื่อเข้าเป็นพันธมิตรกับเคาน์ตีกาตาลาอื่น ๆ และเพิ่มพูนอิทธิพลของตนในอุตซิตาญอ ในปีค.ศ. 1164 เคาน์ตีบาร์เซโลนาได้เข้าเป็นรัฐร่วมประมุขกับราชอาณาจักรอารากอน ตั้งแต่บัดนั้นประวัติศาสตร์ของเคาน์ตีบาร์เซโลนาจึงได้ผนึกเข้ากับราชบัลลังก์อารากอนไปโดยปริยาย แต่เมืองบาร์เซโลนานั้นยังคงมีความสำคัญเฉพาะตนอยู่ โดยภายใต้การปกครองของราชบัลลังก์ฯ เคาน์ตีบาร์เซโลนาและเคาน์ตีกาตาลาอื่น ๆ ได้พัฒนาร่วมกันกลายเป็นราชรัฐกาตาลุญญาในเวลาต่อมา
อุทยานโอลิมปิก (มิวนิก)
340px|thumb|อุทยานโอลิมปิกนครมิวนิก
แซ็ก สตับเบิลตี-คุก
ไอแซก สตับเบิลตี-คุก (Izaac Stubblety-Cook; เกิด 4 มกราคม พ.ศ. 2542) เป็นนักว่ายน้ำชาวออสเตรเลีย เขาเข้าแข่งขันว่ายน้ำท่ากบ 200 เมตรชายในการแข่งขันว่ายน้ำชิงแชมป์โลก 2019
ในปี พ.ศ. 2564 สตับเบิลตี-คุกได้เข้าร่วมการแข่งขันว่ายน้ำท่ากบชาย 100 เมตรและ 200 เมตรในโอลิมปิกฤดูร้อน 2020 ที่กรุงโตเกียว โดยได้รับรางวัลเหรียญทอง (และสร้างสถิติโอลิมปิก) ในรายการนี้
แหล่งข้อมูลอื่น
1999
กีฬาวู้ดบอลในกีฬาแห่งชาติ ครั้งที่ 45
กีฬาวู้ดบอลในกีฬาแห่งชาติ ครั้งที่ 45 จัดแข่งขันที่สวนสาธารณะเทศบาลนครหาดใหญ่ อำเภอหาดใหญ่ จังหวัดสงขลา กำหนดแข่งขันระหว่างวันที่ 20 ถึง 25 มิถุนายน พ.ศ. 2560 มีการชิงชัยทั้งหมด 4 เหรียญทอง
จังหวัดปกครองตนเองสังคมนิยมคอซอวอ
จังหวัดปกครองตนเองสังคมนิยมคอซอวอ (Социјалистичка Аутономна Покрајина Косово; Krahina Socialiste Autonome e Kosovës) ซึ่งครอบคลุมภูมิภาคคอวอซอ เป็นหนึ่งในสองจังหวัดปกครองตนเองของเซอร์เบียภายในยูโกสลาเวีย (อีกจังหวัดคือวอยวอดีนา) ระหว่างปี ค.ศ. 1945–1990 เมื่อถูกเปลี่ยนชื่อเป็นจังหวัดปกครองตนเองสังคมนิยมคอซอวอและเมตอฮิยา
ไทรเกาหลี
ไทรเกาหลี เป็นพืชในสกุลโพ มีถิ่นกำเนิดทางตอนใต้ของจีนจนถึงมาเลเซีย ลักษณะเป็นไม้ต้นถึงไม้พุ่มไม่ผลัดใบอายุหลายปี ทุกส่วนของต้นมีน้ำยางสีขาว เมื่อมีอายุมากจะมีรากอากาศห้อยลงมา ใบออกเป็นใบเดี่ยวรูปรีถึงขอบขนาน ปลายใบแหลม โคนใบมน แผ่นใบหนา ออกเวียนสลับรองกิ่ง ดอกออกตามซอกใบ เป็นช่อกระจุกบนฐานรองดอกเดียวกัน มีดอกย่อยจำนวนมาก ดอกเป็นแบบแยกเพศอยู่ร่วมต้น ดอกเพศผู้มีมากกว่าดอกเพศเมีย ดอกเพศเมียมีรังไข่อยู่เหนือวงกลีบ ผลพัฒนามาจากฐานรองดอก ภายในมีเมล็ดเล็ก ๆ จำนวนมาก
ไทรเกาหลีเป็นพืชที่ทนน้ำท่วมหรือชื้นแฉะได้ดี นิยมปลูกเป็นไม้ประดับเพื่อดักจับฝุ่นหรือทำเป็นรั้ว โดยปลูกในดินร่วน ต้องการน้ำน้อยถึงปานกลาง ต้องการแสงแดดตลอดวันถึงครึ่งวัน
พระเจ้าเอ็ดเวิร์ดมรณสักขี
พระเจ้าเอ็ดเวิร์ดมรณสักขี (Edward the Martyr หรือ Eadweard II หรือ St Edward the Martyr) (ราว ค.ศ. 962 - 18 มีนาคม ค.ศ. 978 ) เป็นพระเจ้าแผ่นดินราชวงศ์เวสเซกซ์ของราชอาณาจักรอังกฤษ
พระเจ้าเอ็ดเวิร์ดมรณสักขีเสด็จพระราชสมภพเมื่อราว ค.ศ. 962 เป็นพระราชโอรสในพระเจ้าเอ็ดการ์ผู้รักสงบ แต่พระมารดาของพระองค์ไม่เป็นที่ทราบแน่ชัด ซึ่งอาจจะเป็นพระชายาพระองค์แรก เอเธลฟรีด หรือวูลฟธริธ พระชายาพระองค์ที่สอง ทรงราชย์ระหว่างวันที่ 8 กรกฎาคม ค.ศ. 975 จนกระทั่งถูกลอบปลงพระชนม์เมื่อวันที่ 18 มีนาคม ค.ศ. 978 ที่ปราสาทคอร์ฟ มลฑลดอร์เซต ในประเทศอังกฤษ พระเจ้าเอ็ดเวิร์ดทรงเป็นพระราชโอรสพระองค์โตในพระเจ้าเอ็ดการ์ผู้รักสงบ แต่มิได้รับการแต่งตั้งเป็นรัชทายาท เมื่อพระเจ้าเอ็ดการ์ผู้รักสงบเสด็จสวรรคตก็เกิดความขัดแย้งระหว่างผู้สนับสนุนสนุนพระเจ้าเอ็ดเวิร์ด และพระราชอนุชาต่างมารดาแอเธลเรด ซึ่งเป็นพระราชโอรสที่ถูกต้องตามกฎหมายของพระเจ้าเอ็ดการ์ แต่พระเจ้าเอ็ดเวิร์ดก็ทรงได้รับเลือกให้เป็นกษัตริย์ และได้ประกอบพิธีราชาภิเษกโดยอัครมุขนายกดันสตันแห่งแคนเทอร์เบอรี และออสวอลด์ อัครมุขนายกแห่งยอร์ก ผู้สนับสนุนหลักของพระองค์
รัชสมัยของพระองค์เป็นรัชสมัยที่สั้นที่เป็นช่วงเวลาเพียงไม่ถึงสามปีที่เต็มไปด้วยปัญหาความขัดแย้งของผู้อ้างสิทธิ์ในราชบัลลังก์จากหลายฝ่าย พระเจ้าเอ็ดเวิร์ดทรงถูกปลงพระชนม์ที่ปราสาทคอร์ฟในมลฑลดอร์เซต โดยข้าราชบริพารของพระราชมารดาเลี้ยงสมเด็จพระราชินีเอลฟ์ธรีธ (พระมเหสีพระองค์ที่สองหรือสามของพระเจ้าเอ็ดการ์) เมื่อวันที่ 18 มีนาคม ค.ศ. 978 พระเจ้าเอ็ดเวิร์ดทรงได้รับพระราชสมญาว่า "มรณสักขี" (Martyr) เพราะการสวรรคตของพระองค์เป็นการสวรรคตที่ทารุณ พระเจ้าเอ็ดเวิร์ดทรงได้รับการสถาปนาให้เป็น นักบุญ เพียง 23 ปีหลังจากการเสด็จสวรรคต จากนั้นก็มีการก่อตั้งลัทธิบูชาของพระองค์กันที่ชาฟท์สบรีแอบบีย์ที่พระศพถูกย้ายมาฝังเมื่อปี ค.ศ. 980 กล่าวกันว่ามีปาฏิหาริย์เกิดขึ้นหลายครั้งที่หลุมฝังพระศพของพระองค์รวมทั้งคนเป็นโรคเรื้อนที่หายหรือคนตาบอดที่หายตาบอด พระเจ้าเอ็ดเวิร์ดทรงเป็นนักบุญในศาสนาคริสต์นิกายอีสเติร์นออร์โธด็อกซ์ โรมันคาทอลิกและแองกลิคัน
แหล่งข้อมูลอื่น
962 978
รถไฟใต้ดินไทน์แอนด์เวียร์
รถไฟใต้ดินไทน์แอนด์เวียร์ (Tyne and Wear Metro) เป็นระบบขนส่งมวลชนเร็วของรถไฟรางเบาทั้งบนและใต้ดิน ให้บริการนิวคาสเซิลอะพอนไทน์, เกตส์เฮด, นอร์ทไทน์ไซด์, เซาท์ไทน์ไซด์ และนครซันเดอร์ลันด์ (รวมกันอยู่ในไทน์แอนด์เวียร์) เครือข่ายนี้เปิดให้บริการในเดือนสิงหาคม ค.ศ. 1980 และปัจจุบันให้บริการ 60 สถานี บนรางสองรางที่มีระยะทาง 77.5 km  รถไฟใต้ดินนี้สามารถเข้าถึงได้ทั้งทางสถานีบนและใต้ดิน โดยมีการกล่าวถึงสถานีเป็ร the "ระบบรถไฟรางเบาสมัยใหม่อันแรกในสหราชอาณาจักร"
เส้นทาง
ปัจจุบันมี 2 เส้นทาง ได้แก่ สายสีเขียว วิ่งระหว่างท่าอากาศยานนิวคาสเซิล และ South Hylton กับสายสีเหลือง วิ่งระว่างสถานี St James และ South Shields
ริเอะ ทากาฮาชิ
ริเอะ ทากาฮาชิ (高橋 李依 (Takahashi Rie); เกิด 27 กุมภาพันธ์ ค.ศ. 1994) เป็นนักพากย์เสียงและนักร้องชาวญี่ปุ่น และยังเป็นหนึ่งในสมาชิกตัวแทนของ 81 พรอดิวซ์ หลังจากที่ได้เข้าร่วมเป็นนักพากย์เสียง เธอได้เล่นเป็นฟูตาบะ อิชิโนเสะจากอนิเมะเรื่อง "โซเระกะเซยู!" และเธอยังเป็นสมาชิกในวง Earphones อีกด้วย
คุณทากาฮาชิ ได้พากย์เสียงตัวละครในอนิเมะอยู่หลายเรื่อง เช่น Konosuba รับบทเป็นเมกุมิน Re:Zero รับบทเป็นเอมิเลีย Karakai Jozu no Takagi-san รับบทเป็นทาคากิและ Fate/Grand Order รับบทเป็นแมช ไครีไลท์ Witchy Precure! รับบทเป็นมิไร อาซาฮิน/Cure Miracle Bakugan: Battle Planet รับบทเป็นดัน คูโซ และวีดีเกม Genshin Impact รับบทเป็น Hu Tao นอกจากนี้แล้ว คุณทากาฮาชิยังได้มีโอกาสร้องเพลงประกอบอนิเมะอยู่หลายเรื่อง จนได้รับรางวัลชนะเลิศนักแสดงหญิงหน้าใหม่ยอดเยี่ยมในงาน 10th Seiyu Awards
ชีวประวัติ
คุณทากาฮาชิ เกิดที่จังหวัดไซตามะ ในขณะที่เรียนอยู่ชั้นมัธยม เธอได้ดูอนิเมะเรื่อง แม่มดน้อยโดเรมี แว่วเสียงเรไร และโซลอีทเตอร์ และสังเกตเห็นว่าตัวละครชายส่วนใหญ่มักจะพากย์เสียงโดยผู้หญิง นั่นจึงทำให้เธอเกิดความสนใจและอยากจะเป็นนักพากย์ เมื่อขึ้นมัธยมศึกษาปีที่ 6 เธอก็ได้เข้าชมรมนักพากย์และได้รับรางวัลนักพากย์เสียงที่งาน High School Animation Fair ครั้งที่ 4 ในขณะเดียวกันเธอก็ได้เข้าร่วมสมัครเป็นนักพากย์กับหน่วยงานของ 81 พรอดิวซ์
หลังจากสำเร็จการศึกษา เธอก็ได้สมัครเข้าเรียนกับ 81 Produce ที่ 81 Actor's Studio ขณะที่กำลังฝึกฝนอยู่นั้น เธอก็กลายเป็นนักพากย์ให้กับ Anison∀ พร้อมกับเพื่อนของเธอคือ เรย์นะ อูเอดะ ชิเยริ ฮายาชิดะ และคาโยโตะ ซึมิตะ ปี พ.ศ. 2556 เธอก็สำเร็จการศึกษาจาก 81 Actor's Studio และก็ได้เป็นสมาชิก 81 Produce อย่างเป็นทางการ นอกจากนี้เธอยังทำงานเสริมเพิ่มไปด้วย เช่น พนักงานในซูเปอร์มาร์เก็ตและโรงงานชุดชั้นใน
แหล่งข้อมูลอื่น
1994
นางไม้ (ภาพยนตร์ พ.ศ. 2552)
นางไม้ เป็นภาพยนตร์ไทยผลงานร่วมทุนระหว่าง ไฟว์สตาร์ โปรดักชั่น และ ฟอร์ทิสซิโม่ ฟิล์ม ออกฉายวันที่ 1 กรกฎาคม พ.ศ. 2552 กำกับโดยเป็นเอก รัตนเรือง นำแสดงโดยวนิดา เติมธนาภรณ์, นพชัย ชัยนาม, ชมะนันท์ วรรณวินเวศร์ ภาพยนตร์ได้รับการคัดเลือกให้เข้าฉายในเทศกาลภาพยนตร์เมืองคานส์ปี 2552 ในสาขา UnCertain Regard หรือ หนังที่น่าจับตามอง ภาพยนตร์ได้รับรางวัลคมชัดลึก อวอร์ด ครั้งที่ 7 สาขาบทภาพยนตร์ยอดเยี่ยมและสาขาผู้กำกับยอดเยี่ยม
เม็สเซอร์ชมิท เม 410
เม็สเซอร์ชมิท เม 410 (Messerschmitt Me 410) เป็นเครื่องบินขับไล่หนักของเยอรมัน ผลิตโดยเม็สเซอร์ชมิท และใช้โดยลุฟท์วัฟเฟอในช่วงสงครามโลกครั้งที่สอง
จังหวัดบิ่ญดิ่ญ
บิ่ญดิ่ญ (Bình Định) เป็นจังหวัดทางชายฝั่งตอนกลางใต้ของประเทศเวียดนาม
การขนส่งภายในจังหวัดที่สำคัญ ได้แก่ ทางถนน มีผู้โดยสาร 22.77 ล้านคน และสินค้า 7,928 ตัน ที่เดินทางภายในจังหวัด (ข้อมูลปี ค.ศ. 2009) จังหวัดนี้มีทางหลวงแห่งชาติระยะทาง 208 กิโลเมตร และทางหลวงจังหวัด 458.5 กิโลเมตร
ส่วนทางรถไฟ มีสายเหนือ-ใต้ ผ่านจังหวัดนี้เป็นระยะทาง 134 กิโลเมตร รถไฟด่วนทุกขบวนจะจอดที่สถานีรถไฟเซียวจี่ นอกจากนี้ยังมีสถานีรถไฟกวีเญิน โดยมีรถไฟวิ่งให้บริการจากกวีเญินไปไซ่ง่อนทุกวัน และไปวิญ 3 ครั้งต่อสัปดาห์
จ๊ะเอ๋ โกยแล้วจ้า
จ๊ะเอ๋ โกยแล้วจ้า เป็นภาพยนตร์ไทย ออกฉายเมื่อวันที่ 29 ตุลาคม พ.ศ. 2552 กำกับโดย นะติ พันธุ์มณี เขียนโดยนะติ พันธุ์มณี นำแสดงโดยตรีชฎา มาลยาภรณ์ และเสกสรร สุทธิจันทร์
รถไฟใต้ดินบัลปาราอีโซ
รถไฟใต้ดินบัลปาราอิโซ (Metro Valparaíso) หรือ เมร์บัล (Merval) เป็นเส้นทางรถไฟฟ้าในเมืองบัลปาราอิโซ ประเทศชิลี และเชื่อมต่อไปยังเมืองบีญาเดลมาร์, กิลปวย, บียาอาเลมานา และลีมาเชที่อยู่ข้างเคียงด้วย ปัจจุบันมีหนึ่งเส้นทาง ระยะทาง 43 km จำนวน 20 สถานี ดำเนินการโดยบริษัท รถไฟใต้ดินแคว้นบัลปาราอิโซ จำกัด (มหาชน) (Metro Regional de Valparaíso S.A.) ซึ่งเป็นบริษัทสาขาของบริษัทการรถไฟแห่งรัฐ (Empresa de los Ferrocarriles del Estado) ทำพิธีเปิดในวันที่ 23 พฤศจิกายน ค.ศ. 2005 และเปิดให้บริการในวันถัดไป ผู้โดยสาร 17.2 ล้านคนต่อปี
มัสยิดซุลตันซูรียันชะฮ์
มัสยิดซุลตันซูรียันชะฮ์ (Masjid Sultan Suriansyah) เป็นมัสยิดเก่าแก่ในจังหวัดกาลีมันตันใต้ ประเทศอินโดนีเซีย สร้างขึ้นในสมัยปกครองของตวน กูรู (1526-1550) กษัตริย์บันยาร์องค์แรกที่ทรงเข้ารับอิสลาม อดีตเคยมีพระราชวังกัมปุงกราเตินตั้งอยู่ แต่ต่อมาวังถูกทำลายทิ้งหมดโดยเจ้าอาณานิคมดัตช์ ลักษณะเด่นของมัสยิดคือหลังคาสานซ้อนหลายชั้น ลักษณะสถาปัตยกรรมแบบบันยาร์ยุคก่อนศาสนาอิสลามเข้ามา
รายชื่อผลงานเพลงค่ายทรูแฟนเทเชีย
บทความรายชื่อหน้านี้แสดงรายชื่ออัลบั้มเพลง, ซิงเกิลเพลง, และเพลงพิเศษ โดยศิลปินสังกัดทรูแฟนเทเชีย
รายการทางหลวงแผ่นดินในประเทศไทย/หมวด 4
ต่อไปนี้คือ รายการทางหลวงแผ่นดินในประเทศไทย หมวดขึ้นต้นด้วย 4 สำหรับภาคใต้ รวมทั้งบางส่วนในภาคกลางและภาคตะวันตก
แขวงอีฮวา (โซล)
แขวงอีฮวา (이화동, Ihwa dong) เป็นแขวง (ทง) ของเขตชงโนในโซล ประเทศเกาหลีใต้
บาสเกตบอลชายรอบคัดเลือกโอลิมปิกรอบปรี-ควอลิฟาย 2024 – โซนแอฟริกา
การแข่งขันบาสเกตบอลชายรอบคัดเลือกโอลิมปิกรอบปรี-ควอลิฟาย 2024 (2024 FIBA Men's Pre-Qualifying Olympic Qualifying Tournaments) ในโซนแอฟริกา จะเป็นหนึ่งในห้ารายการของการแข่งขันบาสเกตบอลชายรอบคัดเลือกโอลิมปิกรอบปรี-ควอลิฟาย 2024 การแข่งขันจะจัดขึ้นตั้งแต่ 12 ถึง 20 สิงหาคม ค.ศ. 2023 ในกรุงลากอส ประเทศไนจีเรีย ทีมที่ชนะจะได้สิทธิ์เข้าร่วมการแข่งขันบาสเกตบอลชายรอบคัดเลือกโอลิมปิก 2024
ทีม
ทีมที่ตกรอบจากการแข่งขันบาสเกตบอลชิงแชมป์โลก 2023 และทีมที่มีอันดับดีที่สุดลำดับถัดไปจะได้เข้าร่วมแข่งขันรายการนี้
การจับฉลาก
การจับฉลากมีขึ้นในวันที่ 1 พฤษภาคม ค.ศ. 2023
การจับสาย
มีการประกาศการการจับสายแข่งขันเมื่อวันที่ 29 เมษายน ค.ศ. 2023
ฮิโรชิ คามิยะ
ฮิโรชิ คามิยะ (神谷 浩史, かみや ひろし, 28 มกราคม 1975 -) เป็น นักพากย์ นักร้อง และ ผู้บรรยาย ชาวญี่ปุ่น เกิดที่เมืองมัตสึโดะ จังหวัดชิบะ โตที่เมืองอุชิกุ จังหวัดอิบารากิ อยู่สังกัดอาโอนิโปรดักชัน
ไอ.คิว. 180
'''ไอ.คิว. 180''' (I.Q. 180) เป็นอัลบั้มสตูดิโอชุดแรกของวง ซิลลี่ ฟูลส์ ในสังกัดค่ายมอร์ มิวสิค เครือ จีเอ็มเอ็ม แกรมมี่ หลังได้ส่งเดโมให้ทางค่าย อัลบั้มได้ออกจำหน่ายเมื่อวันที่ 25 มิถุนายน พ.ศ. 2541 โดยอัลบั้มชุดนี้มีการเน้นความหนักแน่นของดนตรีมากเป็นพิเศษ และเนื่องด้วยอัลบั้มนี้มีแนวดนตรีที่ค่อนข้างฟังยาก ทำให้ ซิลลี่ ฟูลส์ ยังไม่เป็นที่นิยมนักในสมัยนั้น
รายชื่อเพลง
เพลงทั้งหมดแต่งโดยโต และเรียบเรียงโดยซิลลี่ ฟูลส์
เครดิต
ร้องนำ : ณัฐพล พุทธภาวนา
กีตาร์ : ทรงพล จูประเสริฐ, ณัฐพล พุทธภาวนา (เพลง "เพ้อ")
กลอง : กอบภพ ใบแย้ม
MIDI Programming : กอบภพ ใบแย้ม
Produced by Silly Fools
Executive Producer : กฤษณ์ โชคทิพย์พัฒนา
Recorded at Nexus Design Co,Ltd.
Engineer : พงษ์สินธุ์ จักรสมิทธานนท์ (Nexus Design Co,Ltd.), พี่ตี๋น้อย (Crimson Studio)
Mixed at T' N Crave Studio
Mixing and Mastering Engineer : David Brochstein
Assistant Engineer : ม.ล.ธนชาติ ประวิตร
Mastering at Crimson Studio
ท้าวศรีสุนทรนาฏ (แก้ว พนมวัน ณ อยุธยา)
ท้าวศรีสุนทรนาฏ มีนามเดิมว่า แก้ว อำนาจณรงค์ราญ หรือ แก้ว พนมวัน ณ อยุธยา (สกุลเดิม อภัยวงศ์; 5 มกราคม พ.ศ. 2396 — 15 กันยายน พ.ศ. 2473) เป็นบุตรีของพระสุพรรณพิศาล (กอง อภัยวงศ์) บุตรชายของเจ้าพระยาอภัยภูเบศร์ (แบน อภัยวงศ์) ผู้ว่าราชการจังหวัดพระตะบองคนแรก และเป็นพระอัยยิกาฝ่ายพระชนนีของพระนางเจ้าสุวัทนา พระวรราชเทวี ในพระบาทสมเด็จพระมงกุฎเกล้าเจ้าอยู่หัว รัชกาลที่ 6
ชีวิตช่วงต้น
ท้าวศรีสุนทรนาฏ (แก้ว พนมวัน ณ อยุธยา) มีนามเดิมว่า แก้ว อภัยวงศ์ เกิดเมื่อวันที่ 5 มกราคม พ.ศ. 2396 ณ เมืองพระตะบอง เป็นบุตรีของพระสุพรรณพิศาล (กอง อภัยวงศ์) เมื่อท้าวศรีสุนทรนาฏมีอายุได้ 7 ขวบ ในปี พ.ศ. 2407 พระสุพรรณพิศาลผู้เป็นบิดาได้รับคำสั่งให้คุมไพร่พลไปรื้อปราสาทหินขนาดน้อยแห่งหนึ่งเพื่อขนเข้ามาก่อสร้างในกรุงเทพฯ เมื่อทำการครั้งนั้นพระสุพรรณพิศาลพาบุตรคนหนึ่งและท้าวศรีสุนทรนาฏไปด้วย แต่เกิดเหตุโจรเข้าปล้นฆ่าพระสุพรรณพิศาลและบุตรเสียชีวิต แต่ตัวท้าวศรีสุนทรนาฏนั้นได้รับการช่วยเหลือจากบ่าวไพร่ด้วยอุ้มพาหลบหนีไปยังเมืองพระตะบองได้ เมื่อข่าวทราบถึงกรุงเทพฯ พระบาทสมเด็จพระจอมเกล้าเจ้าอยู่หัว มีพระราชดำรัสสั่งให้มีท้องตราออกไปยังเมืองพระตะบองว่าพระสุพรรณพิศาลเสียชีวิตในหน้าที่ จะทรงพระกรุณาโปรดเกล้าฯ ให้ทำนุบำรุงครอบครัวของพระสุพรรณพิศาลมิให้เดือดร้อน
พระยาอภัยภูเบศรผู้ว่าราชการเมืองพระตะบอง ได้ส่งท้าวศรีสุนทรนาฏเข้ามายังกรุงเทพฯ ซึ่งในขณะนั้นน้องสาวของท้าวศรีสุนทรนาฏที่ชื่อบัวได้ถวายตัวอยู่ในพระบรมมหาราชวังโดยมีพระราชวรวงศ์เธอ พระองค์เจ้าวงเดือน ทรงอุปการะ ส่วนท้าวศรีสุนทรนาฏได้รับการอุปการะจากสมเด็จเจ้าพระยาบรมมหาศรีสุริยวงศ์ (ช่วง บุนนาค) เมื่อครั้งยังเป็นเจ้าพระยาที่สมุหพระกลาโหม
เมื่อเจ้าพระยาที่สมุหพระกลาโหมรับไปเลี้ยง ท้าวศรีสุนทรนาฏได้หัดรำละคอนได้เรียนจากครูที่มีชื่อเสียงมาตั้งแต่สมัยพระบาทสมเด็จพระพุทธเลิศหล้านภาลัย รัชกาลที่ 2 หลายคน ซึ่งท้าวศรีสุนทรนาฏเป็นศิษย์เอกของคุณน้อยงอกซึ่งเล่นเป็นตัวไกรทองได้ดีหาที่เปรียบไม่ได้ ท้าวศรีสุนทรนาฎนั้นเล่นเป็นตัวละคอนได้หลายตัวแต่ถนัดเล่นเป็นไกรทองฝีมือวิเศษไม่มีใครเทียมในสมัยเดียวกัน
ในรัชสมัยพระบาทสมเด็จพระมงกุฎเกล้าเจ้าอยู่หัว ได้พระราชทานบรรดาศักดิ์แก่ นางแก้ว อำนาจณรงค์ราญ เป็น ท้าวศรีสุนทรนาฏ ถือศักดินา 600
เป็นครูละคร
ท้าวศรีสุนทรนาฏเป็นผู้ที่ชำนาญด้านการฟ้อนรำ ได้เป็นครูละคอนในกรมมหรสพซึ่งเป็นทั้งครูและผู้บังคับควบคุมละครผู้หญิงของวังหลวง เจ้าพระยารามราฆพได้เชิญท่านไปอยู่ที่บ้านนรสิงห์เพราะท่านเป็นครูฝึกหัดฟ้อนรำให้ เจ้าพระยารามราฆพ และพระยาอนิรุธเทวามาตั้งแต่เป็นมหาดเล็กข้าหลวงเดิม
หลังจากที่เล็ก บุตรสาวคนที่สองได้ถึงแก่กรรม ท้าวศรีสุนทรนาฏจึงรับเอาเครือแก้ว อภัยวงศ์ ซึ่งเป็นหลานมาไว้ในการดูแล ครั้นเมื่อพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ รับพระนางเจ้าสุวัทนาเข้าไปอยู่ในพระบรมมหาราชวัง ท้าวศรีสุนทรนาฎก็เข้าไปเป็นผู้ใหญ่อยู่ที่ตำหนัก
อนิจกรรม
ในวัยชราท้าวศรีสุนทรนาฏป่วยหลายครั้งแต่ก็สามารถแก้ให้หายเป็นปกติ จนการป่วยครั้งที่สี่ พบว่าอาการหนักมากหมดหนทางจะแก้ไข จึงถึงแก่อนิจกรรมเมื่อวันที่ 15 กันยายน พ.ศ. 2473 สิริรวมอายุได้ 77 ปี พระนางเจ้าสุวัทนา พระวรราชเทวีทรงรับเป็นเจ้าภาพในงานศพของท้าวศรีสุนทรนาฏ การนี้พระบาทสมเด็จพระปกเกล้าเจ้าอยู่หัวโปรดเกล้าโปรดกระหม่อมให้พระนางเจ้าสุวัทนา พระวรราชเทวีเสด็จไปการพระราชทานเพลิงศพท้าวศรีสุนทรนาฏแทนพระองค์ ภายหลังพระนางเจ้าสุวัทนา พระวรราชเทวีโปรดให้แบ่งอัฐิเป็น 2 ส่วน ส่วนแรกพระราชทานใส่โกศเงินแล้วเชิญอัฐิของท้าวศรีสุนทรนาฏไปบรรจุที่เขามอวัดประยุรวงศาวาสราชวรวิหารที่ช่องบรรจุเคียงข้างเล็ก บุนนาค ธิดา ส่วนอัฐิอีกหนึ่งส่วนพระราชทานใส่โกศแก้วเจียระไนพระราชทานแก่หม่อมหลวงต่อ พนมวันไปรักษาไว้
ชีวิตส่วนตัว
ต่อมาหม่อมแก้วเมื่อออกจากการปกครองของเจ้าพระยาสุรวงศ์ไวยวัฒน์แล้วจึงได้เป็นภรรยาของหลวงอำนาจณรงค์ราญ (หม่อมราชวงศ์ยัน พนมวัน) และมีบุตรด้วยกันคนเดียวคือ หม่อมหลวงต่อ พนมวัน โดยหม่อมหลวงต่อรับราชการอยู่ในกรมมหรสพ และหลังจากที่หลวงอำนาจณรงค์ราญถึงแก่กรรมเมื่อ พ.ศ. 2434 ท้าวศรีสุนทรนาฎได้พาบุตรธิดากลับออกไปอยู่กับญาติฝ่ายสกุลอภัยวงศ์ที่พระตะบอง เมื่อธิดาได้เติบโตขึ้นแล้ว ญาติฝ่ายสกุลบุนนาคเกรงว่าธิดาของเจ้าพระยาสุรวงษ์ไวยวัฒน์ (วร บุนนาค) จะได้สามีไม่สมกัน จึงชวนให้ท้าวศรีสุนทรนาฎพาครอบครัวเข้ากรุงเทพฯ
ไซเลนต์ฮิลล์ (วิดีโอเกม)
ไซเลนต์ฮิลล์ (Silent Hill) เป็นวิดีโอเกมแนวสยองขวัญเอาชีวิตรอดสำหรับเครื่องเล่นเพลย์สเตชัน จำหน่ายโดยโคนามิ และพัฒนาโดยทีมไซเลนต์ จากโคนามิคอมพิวเตอร์เอนเตอร์เทนเมนต์โตเกียว เกมภาคแรกของเกมชุดไซเลนต์ฮิลล์นี้ออกจำหน่ายในอเมริกาเหนือในเดือนมกราคม ค.ศ. 1999 และในญี่ปุ่นและยุโรปภายหลังในปีเดียวกัน ไซเลนต์ฮิลล์ใช้มุมมองบุคคลที่สามและสิ่งแวดล้อมสามมิติเรียลไทม์ นักพัฒนาเกมใช้หมอกและความมืดเพื่อทำให้กราฟิกดูหมองมัวเนื่องจากข้อจำกัดของฮาร์ดแวร์ เกมนี้แตกต่างจากเกมสยองขวัญเอาชีวิตรอดก่อนหน้านี้ที่เน้นตัวเอกที่ต้องฝึกฝนการต่อสู้ แต่ตัวละครผู้เล่นในเกมไซเลนต์ฮิลล์เป็น "คนธรรมดาทั่วไป" (everyman)
เกมเล่าเรื่องเกี่ยวกับแฮร์รี เมสัน ขณะตามหาลูกสาวบุญธรรมที่หายตัวไปในเมืองอเมริกันสมมุติของไซเลนต์ฮิลล์ เขาประสบกับลัทธิบูชาที่ทำพิธีฟื้นคืนชีพเทพเจ้า เขาค้นพบจุดกำเนิดที่แท้จริง เกมมีฉากจบห้าแบบ ขึ้นกับการกระทำของผู้เล่น รวมถึงฉากจบแบบตลกขบขันหนึ่งแบบ
ไซเลนต์ฮิลล์ได้รับคำวิจารณ์ที่ดีจากนักวิจารณ์หลังจากออกจำหน่าย และประสบความสำเร็จเชิงพาณิชย์ ถือว่าเป็นเกมที่นิยามเกมสยองขวัญเอาชีวิตรอด แยกตัวจาภาพยนตร์สยองขวัญเกรดบีไปเป็นรูปแบบสยองขวัญเชิงจิตวิทยาที่เน้นบรรยากาศ มีการนำไซเลนต์ฮิลล์ไปสร้างใหม่ในหลายรูปแบบ เช่น วิชวลโนเวลในปี ค.ศ. 2001 ภาพยนตร์เมืองห่าผีในปี ค.ศ. 2006 และเกมที่เล่าเรื่องใหม่ในชื่อ ไซเลนต์ฮิลล์: แชตเทอด์เมมโมรีส์ เกมมีภาคต่อคือ ไซเลนต์ฮิลล์ 2 ในปี ค.ศ. 2001
หวน มุตตาหารัช
ร้อยตำรวจเอกหวน มุตตาหารัช (8 เมษายน พ.ศ. 2446 - 13 กุมภาพันธ์ พ.ศ. 2530) อดีตสมาชิกสภาผู้แทนราษฎรจังหวัดสงขลา และ อดีตที่ปรึกษาพรรคประชาธิปัตย์
ประวัติ
ร้อยตำรวจเอกหวน มุตตาหารัช เกิดเมื่อวันที่ 8 เมษายน พ.ศ. 2446 เป็นบุตรของนายช่วย และ นางเพรา มุตตาหารัช สำเร็จการศึกษาปริญญาตรี จาก โรงเรียนนายร้อยพระจุลจอมเกล้า และ นิติศาสตรบัณฑิต จาก มหาวิทยาลัยธรรมศาสตร์
การทำงาน
พ.ศ. 2476-2482 ดำรงตำแหน่งอักษรเลข ทำหน้าที่เลขานุการของผู้ว่าราชการจังหวัดสงขลา หลังจากนั้นมาเป็นปลัดอำเภอเมือง
ต่อมาทางราชการโอนไปเป็นตำรวจ เพราะก่อนนั้นมีหน้าที่จับกุม ไม่ได้สอบสวน หน้าที่สอบสวนเป็นของอำเภอ ซึ่งส่วนใหญ่จบมาทางกฎหมาย เมื่อโอนไปเป็นตำรวจได้ยศ ร.ต.ต. ทำหน้าที่สอบสวน คดีต่างๆ ประจำสถานีตำรวจแหลมทราย สงขลา
จนกระทั่งเมื่อเกิดสงครามมหาเอเชียบูรพาเมื่อ พ.ศ. 2484 ย้ายไปประจำการที่สถานีตำรวจอำเภอเบตง เมื่อถึงสมัย สงครามโลกครั้งที่ 2 ร้อยตำรวจเอกหวน จึงเข้าสู่สมรภูมิสงครามมหาเอเชีย บูรพาอย่างเต็มตัว นำกำลังเข้าต่อต้านกองทัพอังกฤษบริเวณชายแดนอำเภอเบตง กระทั่งได้รับสมญาว่าเป็น “วีรบุรุษเบตง” เพราะติดอยู่บนภูเขาหลายวัน จนทางราชการจำหน่ายชื่อสาบสูญ แต่ต่อมาก็กลับมาได้
พ.ศ. 2486 กลับไปเป็นนายอำเภอแว้ง จังหวัดนราธิวาส ต่อมา ย้ายมาเป็นนายอำเภอสะเดา
พ.ศ. 2490 เมื่อถูกย้ายมาดำรงตำแหน่งนายอำเภอระโนด จึงได้ขอลาออกจากราชการในวันที่ 10 ธันวาคม 2490
งานการเมือง
ร้อยตำรวจเอกหวน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2491 และได้รับเลือกตั้งเพียงครั้งเดียว
สมาชิกสภาผู้แทนราษฎร
ร้อยตำรวจเอกหวน มุตตาหารัช ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
แอนนา เสืองามเอี่ยม
แอนนา เสืองามเอี่ยม (เกิด 10 พฤศจิกายน พ.ศ. 2541) ชื่อเล่น แอน เป็นนักแสดงและนางงามชาวไทยผสมเชื้อสายเยอรมัน ผู้ได้รับตำแหน่งมิสยูนิเวิร์สไทยแลนด์ 2565 และเป็นตัวแทนประเทศไทยในการประกวดนางงามจักรวาล 2022 ณ นครนิวออร์ลีนส์ รัฐลุยเซียนา สหรัฐ
ประวัติ
แอนนา เกิดวันที่ 10 พฤศจิกายน พ.ศ. 2541 ณ กรุงเทพมหานคร เป็นบุตรของนายสมชาย เสืองามเอี่ยม ลูกครึ่งไทยเยอรมัน และนางสมพร ศรีบุญเรือง ลูกจ้างประจำ สำนักงานเขตตลิ่งชัน จบการศึกษาระดับมัธยมที่ โรงเรียนมหรรณพาราม และสำเร็จการศึกษาระดับปริญญาตรี เกียรตินิยมอันดับ 1 สาขาวิชาการจัดการโรงแรมและท่องเที่ยว จากคณะศิลปศาสตร์และวิทยาศาสตร์ มหาวิทยาลัยเกษตรศาสตร์ วิทยาเขตกำแพงแสน
จังหวัดฟู้เอียน
ฟู้เอียน (Phú Yên) เป็นจังหวัดริมชายฝั่งตอนกลางใต้ของประเทศเวียดนาม และเป็นจังหวัดที่อยู่ทางตะวันออกสุดบนแผ่นดินใหญ่ของประเทศ
แอนนา เสืองามเอี่ยม
มิสยูนิเวิร์สไทยแลนด์ 2565
แอนนาได้เข้าร่วมประกวดมิสยูนิเวิร์สไทยแลนด์ 2565 และเป็นผู้ชนะเลิศในการประกวดดังกล่าว ที่จัดขึ้นเมื่อคืนวันเสาร์ที่ 30 กรกฎาคม พ.ศ. 2565 ที่ทรู ไอคอน ฮอลล์ ศูนย์การค้าไอคอนสยาม โดยในรอบ Preliminary Competition ที่จัดขึ้นเมื่อวันพุธที่ 27 กรกฎาคม และมีการเก็บคะแนนเพื่อเข้ารอบนั้น เธอได้รับรางวัลพิเศษถึง 3 รางวัล ได้แก่ 1. Miss Metaverse By Bitkub 2. Miss Photogicnic By Love Production House และ 3. Miss Smart Life By True 5G และยังเข้ารอบ 7 คนสุดท้ายในกิจกรรม True 5G Fashion Campaign ในช่วงต้นของการประกวดอีกด้วย
นางงามจักรวาล 2022
แอนนา เป็นตัวแทนประเทศไทยในการประกวดนางงามจักรวาล 2022 ที่นครนิวออร์ลีนส์ รัฐลุยเซียนา สหรัฐ ซึ่งจัดขึ้นในวันที่ 14 มกราคม พ.ศ. 2566 และเป็นการจัดประกวดนางงามจักรวาลครั้งแรกของ เจเคเอ็น โกลบอล กรุ๊ป ของประเทศไทยเช่นกัน ภายหลังเข้าซื้อกิจการองค์กรนางงามจักรวาล (MUO) ต่อจากเอนเดฟเวอร์ โดยผลปรากฏว่าแอนนาไม่ผ่านเข้ารอบ 16 คนสุดท้าย อย่างไรก็ตาม แอนนายังได้รับรางวัลพิเศษ ImpactWayv Challenge Award หรือรางวัลผู้สร้างอิมแพ็คให้กับสังคม และชุดราตรี Hidden Precious Diamond ที่แอนนาสวมใส่ในการประกวดครั้งนี้ ออกแบบและตัดเย็บโดยแบรนด์ MANIRAT จากการนำเอาวัสดุเหลือใช้จากฝากระป๋องอะลูมิเนียม
จังหวัดฟู้เอียน
จังหวัดฟู้เอียนติดต่อกับจังหวัดบิ่ญดิ่ญทางทิศเหนือ และจังหวัดคั้ญฮหว่าทางทิศใต้ แม่น้ำสายหลักที่ไหลผ่านจังหวัดนี้คือ แม่น้ำด่าสั่ง ซึ่งเป็นแม่น้ำที่ใหญ่ที่สุดในเวียดนามตอนกลาง นอกจากนี้ยังมีแม่น้ำบ่านถักและแม่น้ำกี่โหละ สถานที่ทางธรรมชาติที่สำคัญ ได้แก่ ทะเลสาบซงฮิญ ซึ่งเป็นทะเลสาบขุดขนาดใหญ่ทางตะวันตกเฉียงใต้ของจังหวัด
แอนดราส
ในปิศาจวิทยา แอนดราส(Andras) เป็นมาควิสแห่งนรกผู้มีอสูรใต้บังคับบัญชา 30 กอง ในบท อาร์สโกเอเทีย จากหนังสือกุญแจย่อยของโซโลมอน ระบุถึงแอนดราสเป็นปิศาจตนที่ 63 ส่วน ซูโดโมนาร์เชีย แดโมนัม ระบุถึงเป็นตนที่ 54
แอนดาสมีลักษณะเป็นเทวทูตมีปีก แต่ส่วนหัวจะเป็นนกฮูกหรือนกเรเวน ขี่สุนัขป่าสีดำและถือดาบอันคมกริบซึ่งส่องแสงเป็นประกาย บางครั้งแอนดราสจะปรากฏตัวเมื่อมนุษย์ทะเลาะเบาะแว้งกันและทำให้ความบาดหมางรุนแรงยิ่งขึ้น
ชูอิจิโร อูเมดะ
ชูอิจิโร อูเมดะ (11 ตุลาคม ค.ศ. 1995 -) เป็น นักพากย์ชายชาวญี่ปุ่น เกิดที่จังหวัดชิบะ สังกัดเค็นโปรดักชัน
แอนดราส
ผู้อัญเชิญแอนดราสจะสามารถใช้ให้แอนดราสไปสังหารศัตรูได้ แต่แอนดราสนั้นเป็นปิศาจที่ดุร้ายอย่างมาก หากผู้อัญเชิญไม่ระมัดระวังและประกอบพิธีผิดพลาดก็จะถูกแอนดราสฆ่าตายเสียเอง แอนดราสยังจะพยายามหลอกล่อให้ผู้อัญเชิญก้าวออกมานอกวงเวทซึ่งใช้ป้องกันตัวเพื่อฆ่าทิ้งอยู่เสมออีกด้วย